Α΄ Εθνική ποδοσφαίρου ανδρών 2004-2005

Το ελληνικό **ποδοσφαιρικό πρωτάθλημα της περιόδου 2004-05** ήταν το 46ο που διεξήχθη σε μορφή εθνικής κατηγορίας και το 26ο από καταβολής του επαγγελματικού ποδοσφαίρου. Το κατέκτησε ο Ολυμπιακός Πειραιώς για 33η φορά στην ιστορία του. Θέση στο Τσάμπιονς Λιγκ της επόμενης περιόδου εξασφάλισε ο Παναθηναϊκός που τερμάτισε δεύτερος, έναν βαθμό πίσω από τον πρωτοπόρο Ολυμπιακό. Στα αξιοσημείωτα του πρωταθλήματος ήταν ο υποβιβασμός του Άρη Θεσσαλονίκης για δεύτερη φορά στην ιστορία του, έχοντας μεσολαβήσει 8 χρόνια από τον πρώτο του υποβιβασμό.

## Πρωταθλητής
**[[ΠΑΕ Ολυμπιακός ΣΦΠ|Ολυμπιακός]]**
***Προπονητής**:  Ντούσαν Μπάγεβιτς.
***Ποδοσφαιριστές**: (Σε παρένθεση συμμετοχές/τέρματα)
**Τερματοφύλακες: Γιάννου (1), Νικοπολίδης (29).
**Αμυντικοί: Ανατολάκης (29/3), Βάλλας (8), Βενετίδης (11), Κουλουχέρης (1), Κωστούλας (16), Μαυρογενίδης (17), Πάντος (26), Σούρερ (19). 
**Μέσοι: Γεωργάτος (25/3), Γ.Χ.Γεωργιάδης (16/3), Καστίγιο (26/6), Καφές (21/2), Μ.Μάριτς (24), Ρέζιτς (4), Ριβάλντο (23/12), Στολτίδης (26/2), Ταραλίδης (12), Τζόρτζεβιτς (25/5).
**Επιθετικοί: Ντακόλ (6), Οκκάς (25/5), Τζιοβάνι (25/10), Φιλιππάκος (3).
**Στην ομάδα ανήκαν (αλλά δεν αγωνίστηκαν) και οι: Γιουράι Μπούτσεκ (Τ), Λισγάρας (Α), Μενδρινός (Μ), Πατσατζόγλου (Μ).

## Συμμετοχές

## Βαθμολογία

Το σύστημα βαθμολογίας ήταν: **Νίκη:** 3 βαθμοί - **Ισοπαλία:** 1 βαθμός - **Ήττα:** 0 βαθμοί.
Η 1η θέση οδήγησε στους ομίλους και η 2η θέση στον 3ο προκριματικό γύρο του Τσάμπιονς Λιγκ.

Από τον Άρη αφαιρέθηκαν τρεις βαθμοί λόγω επεισοδίων που προκάλεσαν πριν τη λήξη του ημιχρόνου οι οπαδοί του με εισβολή στον αγωνιστικό χώρο του γηπέδου Χαριλάου για να πανηγυρίσουν τη μείωση του σκορ από την ομάδα τους στον προτελευταίο αγώνα του πρωταθλήματος με αντίπαλο τον Ηρακλή, που διακόπηκε σε βάρος του Άρη λόγω τραυματισμού 2 παικτών του Ηρακλή ενώ το σκορ την ώρα της διακοπής ήτανε 1-2. Ο Άρης εξασφάλισε τη συμμετοχή του στο κύπελλο ΟΥΕΦΑ της επόμενης περιόδου μέσω της διοργάνωσης του κυπέλλου Ελλάδος όπου έφτασε στον τελικό.

Στον Ολυμπιακό, όπως και στον Πανιώνιο, είχε επιβληθεί ποινή αφαίρεσης 3 βαθμών για επεισόδια μεταξύ των οπαδών τους, αλλά τελικά ύστερα από έφεση του Ολυμπιακού δεν ίσχυσε.

## Πίνακας αποτελεσμάτων

## Έδρες ομάδων και προσέλευση θεατών

Για τις ανάγκες των αγώνων του πρωταθλήματος χρησιμοποιήθηκαν 16 διαφορετικές εγκαταστάσεις. Ο Ιωνικός Νίκαιας και η Χαλκηδόνα είχαν ως κοινή έδρα το Δημοτικό Γήπεδο Νεάπολης. Η ΑΕΚ αγωνίστηκε στους δύο πρώτους εντός έδρας αγώνες της στο γήπεδο της Ριζούπολης, καθώς στον χώρο που είχε δηλώσει ως έδρα, το Ολυμπιακό Στάδιο της Αθήνας, διεξάγονταν την ίδια περίοδο οι Παραολυμπιακοί Αγώνες. Σημαντικό γεγονός για την ποδοσφαιρική περίοδο 2004–05 ήταν η χρήση καινούργιων εγκαταστάσεων που είχαν κατασκευαστεί με αφορμή τη διεξαγωγή των Ολυμπιακών Αγώνων της Αθήνας, του νέου σταδίου Καραϊσκάκη και του νεότευκτου Παγκρητίου Σταδίου, στο Ηράκλειο. Πολλές επίσης αθλητικές εγκαταστάσεις, όπως το Καυτανζόγλειο Στάδιο, το Γήπεδο Χαριλάου και η Τούμπα υπέστησαν σημαντικές βελτιώσεις καθώς ήταν προγραμματισμένο να χρησιμοποιηθούν ως χώροι διεξαγωγής αγώνων ή προπονητήρια για την ίδια διοργάνωση. Η Skoda Ξάνθη μετακόμισε από το γήπεδο του Αθλητικού Ομίλου Ξάνθης στο ιδιόκτητο Skoda Ξάνθη Arena.

## Δείτε επίσης
*Βʹ Εθνική 2004–05
*Γʹ Εθνική 2004–05
*Δʹ Εθνική 2004–05
*Κύπελλο Ελλάδας 2004–05

## Παραπομπές


## Πηγές

* Sport.gr, Α' Εθνική 2004-05
* RSSSF 2004-05, αποτελέσματα, βαθμολογία και προσέλευση θεατών.
* stadia.gr Όλα τα ελληνικά γήπεδα

Κατηγορία:Α΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 2004-2005